runetrust/blame-folketinget-dk huggingface dataset:
Louise Frevert (DF), 2003-05-15:
Det kan godt være, det kommer til at skorte på nogle økonomiske redegørelser, men jeg synes, man bør stille det krav, at vi får et samlet overblik over, hvordan det står til med hele kulturarven. Der er nok at tage fat på, og vi glæder os til at være nogle af dem, der vil præge billedet af kulturarven for kommende generationer.
Keld Albrechtsen (EL), 2004-01-23:
, at som jeg har nævnt over for en af de andre ordførere - det var hr. Fischer - er antallet af posthuse utrolig vigtigt for Enhedslisten, ikke mindst når vi står over for en strukturreform, hvor vi risikerer, at mange kommuner og også posthuse i storbykvartererne bliver nedlagt.
Jann Sjursen (KRF), 2003-10-08:
Set i det lys synes vi, at det er rigtigt, at regeringen i dag har dette beslutningsforslag til behandling her i Folketinget for netop at give vores soldater de bedste muligheder for at varetage de opgaver, som de har påtaget sig i Irak, selvfølgelig med regeringens og Folketingets samtykke.
Lene Espersen (KF), 2002-11-20:
Men det afholder altså ikke en minister, der bliver stemt ned i Folketinget, men som loyalt må føre noget ud i livet - sådan er det også, når man skal føre et beslutningsforslag ud i livet - fra at have en anden mening og så sige: Det her er ikke den klogeste fremgangsmåde, der var bedre måder at løse det her problem på.
Rune Lund (EL), 2017-01-24:
Det, som jeg kan se i svaret fra Finansministeriet på netop det her spørgsmål, 115, almindelig del, af 18. november 2016, er jo, at når man kigger på de direkte konsekvenser af aftalen om at fjerne PSO'en og hæve bundskatten og fjerne noget af den grønne check, kan man jo se, at det systematisk går ud over almindelige mennesker – også mennesker med lave indkomster.
Karsten Lauritzen (V), 2014-05-13:
Venstre har sammen med de øvrige borgerlige partier i beslutningsforslag nr. B 37 – som vi skal stemme om samme dag, som det her forslag skal tredjebehandles – foreslået en række nye initiativer, der giver myndighederne effektive redskaber i kampen mod den organiserede kriminalitet.
Johs. Poulsen (RV), 2009-05-05:
Det synes vi er et skridt i den rigtige retning, men jeg vil da gerne gøre opmærksom på over for Folketingets partier, at i den aftale, som vi indgik med regeringspartierne og Dansk Folkeparti, står der også en passus, hvor det nævnes - og jeg citerer: Det står parterne frit for senere at indføre lavere takster i hele eller dele af den kollektive trafik, hvis der viser sig økonomisk råderum eller politisk flertal herfor.
Annie Lunde Hansen (CD), 1999-05-25:
Men jeg kigger ned på Kristen, og så vil jeg sige til dig Kristen: Vi synes heller ikke, at det er vores kop te, men vi synes, at kunne vi få en landbrugslov, som landmændene kan leve efter nogle år stille og roligt uden de store konflikter, så ville vi gerne det frem for at stå udenfor og ingen indflydelse have.
Line Barfod (EL), 2002-01-31:
Det glæder mig, at fru Birthe Rønn Hornbech under udvalgsarbejdet vil se nærmere på definitionen, men jeg vil gerne appellere til, at fru Birthe Rønn Hornbech har forståelse for, det ikke bare er en teoretisk diskussion. Den kommer til at få praktisk betydning for en lang række mennesker.
Christine Antorini (S), 2010-06-10:
Det er det, vi taler om, når vi skal se på det her forslag, og jeg må sige, at jeg er meget, meget overrasket over et svar, som undervisningsministeren også har givet her i udvalgsbehandlingen, nemlig svaret på spørgsmål 19, hvor undervisningsministeren er blevet bedt om at forholde sig til de tre personer.
Tove Videbæk (KRF), 1999-03-23:
Forslagsstillerne ønsker yderligere at undersøge muligheden for at indføre en adgang til at lade kunstnerisk udsmykning inden for de samme rammer, som der gælder for det statslige byggeri, indgå i de afskrivningsberettigede udgifter ved nybyggeri samt ved om- og tilbygning i bygninger, der benyttes erhvervsmæssigt.
Anne Grete Holmsgaard (SF), 2004-05-06:
Jeg synes sådan set, det er en af hovedpointerne med den her ordning, at man skal man sørge for, at den er i ens bygning, dvs. også på et tidspunkt, hvor man er motiveret for at gå ind og gøre noget ved den bygning, og hvor man skal foretage et valg om, hvorvidt man skal optage lån til det ene eller det andet.
Erling Bonnesen (V), 2011-12-01:
Og det er klart, at det har man gjort, fordi man trods alt havde tillid til og en grundlæggende tro på, at der netop på det tidspunkt var en VK-regering, der sammen med Dansk Folkeparti – også selv om der selvfølgelig var skiftende flertal i nogle forskellige situationer – fortsat ville sikre nogle rammevilkår, så man havde nogle muligheder for at forrente den gæld.
Franciska Rosenkilde (ALT), 2025-02-18:
I den her sag siger I, at I tager det her opråb fra de 43 forskere alvorligt, men I vil ikke tilslutte jer i forhold til at gøre noget yderligere for at få det undersøgt og lægger det i stedet i hænderne på et globalt IPCC-råd, som måske kigger på det om 2 år.
Bertel Haarder (V), 2010-02-25:
Det er skrevet ind, at politiet så vidt muligt skal møde i civil, og når der står »så vidt muligt« og ikke »altid«, hænger det selvfølgelig sammen med, at der kan være situationer, hvor der er noget, der haster utrolig meget, farlige situationer, hvor den pågældendes eget liv er truet, eller hvor andres liv er truet, og hvor der er brug for hurtig aktion.
Birthe Skaarup (DF), 2004-12-14:
Vi har bevilget penge til området netop for at forebygge sygdom blandt de ældre mennesker, så vi ikke ser dem på hospitalerne, og det er jo ikke nødvendigt at lave en national handlingsplan, når vi har lavet de tiltag, der kommer ud til befolkningen og ud at virke i amterne og kommunerne efter den 1. januar.
Leif Lahn Jensen (S), 2011-03-15:
Vi har jo senest sagt, at vi vil gøre op med kommunal nulvækst, noget, som virkelig vil gøre, at kommunerne kan give børnefamilierne bedre vilkår, vi vil fjerne besparelserne på børnefamilieydelsen, så der er nogle, der måske bliver mindre trængt og ikke skal arbejde så meget, og vi vil begrænse lukkedage i daginstitutioner.
Margrete Auken (SF), 2000-01-14:
Men det, jeg faktisk især havde fokus på her, var trafikudviklingen generelt i byerne - det sagde jeg også til fru Vibeke Peschardt - hvor jeg gør opmærksom på, at dér, hvor så CO2 nævnes, er i Socialdemokratiets trafikprogram, det, der hedder trafikvisioner for oktober 1998.
Claus Larsen-Jensen (S), 2000-04-11:
Er hr. Kristian Thulesen Dahl ikke enig i, at når man diskuterer ensretning og påstande om ensretning på alle mulige områder, er der rent faktisk på de områder, hr. Kristian Thulesen Dahl peger på, enstemmighed i henhold til Amsterdamtraktaten? Jeg vil også gerne spørge, om hr. Kristian Thulesen Dahl egentlig tror, at andre lande ønsker at nedlægge sig selv ved at deltage i euroen, ved at være med i EU-samarbejdet, og spørge om, hvorfor de andre lande skulle stå i kø for at være med, hvis det var så galt.
Ole Hækkerup (S), 2013-02-22:
Man må forestille sig, at nogle af de folk, der har ondt i sinde, jo også i stigende grad bruger de nye teknologiske muligheder, og derfor – hvad ordføreren og jeg jo er kede af – har vi brug for det, for vi bliver selvfølgelig også nødt til effektivt at kunne komme efter dem.
Lars Løkke Rasmussen (V), 2008-01-30:
Altså, det fremgår af regeringsgrundlaget tilbage fra 2005, at vi ønskede at afsætte de her penge, der bl.a. skal bruges til en forstærket indsats over for socialt udsatte børn, flere medarbejdere, forbedring af lokaler og fremme af etableringen af skovbørnehaver.
Morten Messerschmidt (DF), 2006-05-17:
»Vil udenrigsministeren i lyset af de seneste ugers oplysninger redegøre for sit syn på EU’s pengespild i forbindelse med at have to parlamentsbygninger, idet der særlig spørges til, om regeringen vil anse det som værende i overensstemmelse med traktaten at flytte alle afstemninger til Bruxelles og alene opfylde traktatens bestemmelser om plenarsamlinger i Strasbourg ved at afholde debatter i plenum dér?«
Pernille Blach Hansen (S), 2000-10-05:
Så vil jeg gerne stille et endnu mere konkret spørgsmål, for jeg har faktisk kigget i Venstres finanslovforslag, selv om det ikke var køn læsning, og der stilles ikke krav til privathospitalerne her, så derfor tre konkrete spørgsmål, der kræver tre konkrete svar:
Kirsten Brosbøl (S), 2009-12-02:
Ralf Hemmingsen, rektor, påpeger jo, at det hænger sammen med, at man på andre områder har de her grønthøsterbesparelser, som altså lige så stille skræller 2 pct. af budgetterne hvert eneste år, så de penge, der kommer ud til universiteterne, nærmest kun er tilstrækkelige til at fylde hullerne op.
Ole Stavad (S), 1999-01-19:
Det er ikke sådan, at vi siger, at hvis det er sådan, gør vi ingenting, for vi er enige i, som det fremgik af min svartale, at det er en problemstilling, som, ja, i det hele taget forpester den europæiske debat og risikerer at komme til det frem til Europa-Parlamentsvalget.
Ole Vagn Christensen (S), 2004-11-23:
I Socialdemokratiet mener vi, at det er vigtigt, at hædersgaven fortsat opfattes som en sådan, en hæder og en tak, og med disse bemærkninger kan jeg meddele, at Socialdemokratiet kan støtte forslaget om at forhøje beløbet, og vi er tilfredse med, at et bredt flertal i Folketinget står sammen om at udtrykke denne tak til de danske frihedskæmpere.
Tove Videbæk (KRF), 1998-12-01:
Det er ofte uoverkommeligt eller i det mindste meget problemfyldt for den enkelte opfinder. Her er det, lovforslaget kommer ind og vil motivere den offentlige institution til at tage et medansvar og give en hjælpende hånd for til gengæld at kunne gøre krav på at få rettighederne til opfindelsen eller få et rimeligt vederlag af opfinderen, hvis institutionen ikke gør krav på rettighederne.
Elsebeth Gerner Nielsen (RV), 1998-04-16:
Til hr. Keld Albrechtsen, som ikke er så glad for den undtagelsesbestemmelse, vi laver nu, vil jeg sige, at jeg ligesom fru Tove Videbæk er enig i, at det drejer sig om at lave kollektive aftaler omkring ophavsretten på de områder og for de personer, som ikke umiddelbart er i stand til at beskytte deres ejendomsret til et værk, eller hvor individuelle aftaler gøre det umuligt eller vanskeligt for offentligheden at få adgang til værkerne. Og jeg mener, at de krav er opfyldt også med den undtagelsesbestemmelse, vi her laver.
Mads Olsen (SF), 2025-04-02:
Samtidig læste vi for nylig i et debatindlæg af Madeleine Steenberg Williams, at hun lige pludselig skulle søge igennem en meget bureaukratisk og meget dyr procedure om at bevare sit danske statsborgerskab, på trods af at det er det eneste statsborgerskab, hun har, og på trods af at hun har boet har i mange år og har været engageret i frivilligt arbejde.
Kim Behnke (FP), 1998-02-05:
Selvfølgelig fordi der er en lavere afgift på dem, og derfor er løsningen på problemet, at der ikke er det afgiftsspænd mellem erhvervskøretøjer og private køretøjer. Men bortset fra det: I det øjeblik der bliver brugt en bil med gule plader på til privat kørsel, er Fremskridtspartiet fuldstændig indforstået med, at de pågældende får en bøde for det.
Torsten Schack Pedersen (V), 2014-12-03:
Spørgsmålet lyder: Finder ministeren det problematisk, at man er nødt til at udskyde den aftalte indførelse af engrosmodellen som led i en reform af elmarkedet til den 1. marts 2016 for at sikre, at Danmark holder sig inden for underskudsgrænsen i EU's stabilitets- og vækstpagt i 2015, fordi ministeren ikke har taget højde for det i finanslovsaftalen for 2015?
Tom Behnke (FP), 1999-05-20:
Jeg vil gerne stille spørgsmål til fru Tove Videbæk, hovedsagelig ud fra de mange korte bemærkninger, der var til fru Tove Videbæk, for jeg synes, at der var en enkelt ting, som fru Tove Videbæk ikke rigtig kom rundt om.
Lars Boje Mathiesen (NB), 2020-10-20:
Det har jo også noget at gøre med samfundets indretning, det har noget at gøre med den demografiske udvikling i befolkningen, det har noget at gøre med, hvilke helt konkrete beslutninger der bliver truffet på statsniveau, f.eks. også i USA, hvor der er stor forskel på, hvordan de enkelte stater har håndteret det her.
Astrid Carøe (SF), 2020-10-30:
Derfor er det godt med et praktikpladsafhængigt AUB-bidrag, sådan at de arbejdsgivere, der bidrager til at uddanne erhvervsuddannet arbejdskraft, belønnes, og dem, der ikke bidrager, får et større ansvar for den samlede finansiering i Arbejdsgivernes Uddannelsesbidrag.
Peter Juel-Jensen (V), 2024-04-30:
Vi har jo sagt til branchen, og vi har sagt til alle de partier, som tilbage i 2017 syntes, at det her var en god idé, at der ville komme en evaluering, og evalueringen i 2020 blev vel skudt til hjørne, fordi vi var midt i en tid med corona, og vi ikke havde alle de data, vi havde behov for.
Carsten Koch (S), 1998-11-13:
Jeg kunne forstå, hvis argumentet var, at det var af hensyn til konkurrencen osv., fordi det ville medføre, at lægemiddelindustrien, visse virksomheder ville kunne vide noget om konkurrenterne; men pointen er, at det ved de, for de har selv statistikken at sidde og kigge på.
Marlene Harpsøe (DF), 2016-12-01:
Men vi er da villige til at se på, om der er noget, vi kan rette ind med i forhold til det her med, at man får en skoleydelse, hvor beløbet altså fremadrettet bliver på et SU-niveau, og så se på, om der er nogle ting, nogle goder, som SU-modtagerne har, som vi med god vilje kunne sige det var helt i orden og fair at man også fik, hvis man var på en skoleydelse og var over 18 år.
Rasmus Jarlov (KF), 2022-04-21:
Det er også mærkeligt, at man går så hårdt efter den finansielle sektor, når det faktisk er en sektor, som jo er meget vigtig for, at samfundet fungerer, men som af regeringen er blevet udråbt til at være en samfundsfjende, nogle, man kan beskatte og slå på, lige så meget man vil, også selv om de opfører sig ordentligt og egentlig bare bidrager til, at samfundet fungerer.
Tina Nedergaard (V), 2010-05-31:
Jeg mener ikke, at det er muligt at finde en eneste fra mit parti eller fra Det Konservative Folkeparti eller fra Dansk Folkeparti, som finder denne proces særlig underholdende, men vi gør det simpelt hen, fordi vi mener, at alt andet ville være uansvarligt over for den danske økonomi.
Lisbeth Bech Poulsen (SF), 2016-02-11:
Så vil jeg også henvise til det, som stort set alle har omtalt heroppefra, nemlig de bemærkninger, der er faldet i høringssvarene, om, at det måske er meget godt at få det defineret lidt nærmere, så vi ikke skal diskutere knivloven her i salen om få år, fordi der igen er tvivlstilfælde.
René Christensen (DF), 2020-12-22:
Det, vi så desværre kunne se efterfølgende, var, at vi selvfølgelig ikke kunne blive ved med at fastholde, at kommunerne skulle vende tilbage til staten og sige, hvad de brugte pengene på, og så blev jeg bestormet af folk fra vores bagland, som sad ude i kommunerne, og som spurgte: Hvad er det, der sker nu?
Johs. Poulsen (RV), 2010-05-20:
Det er der bestemt ingen grund til at vente på, for som hr. Kim Mortensen var inde på, er sagen jo den, at det bud på proces, som ligger i forslaget her, rent faktisk lægger op til, at man også kan få Klimakommissionens anbefalinger med ind, inden man så at sige endelig slår søm i.
Jane Heitmann (V), 2017-04-07:
Vi kan bakke op om de ændringer, som ministeren konkret foreslog, også hvad angår en udvidelse af erstatningsområdet, så hvis man får en psykisk skade efter at være blevet behandlet med et lægemiddel, er man erstatningsberettiget, ligesom en fredning af udbetalte erstatninger, så udbetalinger, der er udbetalt i henhold til konkrete afgørelser, og som ikke er påklaget inden for ankefristen, ikke skal kunne kræves tilbagebetalt.
Holger K. Nielsen (SF), 2007-10-23:
Med andre ord, der er tale om en optrapning af den danske militære indsats her, en optrapning, som betyder, at de argumenter, som Forsvarskommandoen tidligere har brugt om, at det svækker kampen om hearts and minds, det giver nogle uheldige signaler til civilbefolkningen, det giver mindelser om den sovjetiske invasion i 1980'erne, at den del af indsatsen vil blive prioriteret op, og at kampen om at vinde hearts and minds vil blive prioriteret ned.
Tom Behnke (FP), 1999-03-02:
F.eks. har Haderslev Sygehus oplyst, at de overhovedet ikke har informeret nogen af deres patienter, privathospitalerne er ikke kommet med nogen indberetning, Næstved Sygehus og Nykøbing-Falster Sygehus er ikke kommet med nogen tilbagemelding, og af de 29 hospitaler, der har meldt tilbage, har kun 8 hospitaler kunnet identificere samtlige Boneloc-opererede patienter, og det vidste
Jakob Sølvhøj (EL), 2018-02-02:
Det er derfor godt, at der i aftalen om den forberedende grunduddannelse blev fundet et niveau for skoleydelsen, der trods alt er noget højere end den forringede produktionsskoleydelse, og det er godt, at der med det forslag, vi behandler i dag, sker en vis genopretning af skoleydelsen til produktionsskoleeleverne, sådan at de elever, der skal gennemføre en produktionsskoleuddannelse, frem mod indførelsen af den nye forberedende grunduddannelse får lidt bedre økonomiske vilkår.
Anne Grete Holmsgaard (SF), 2002-05-29:
Jeg vil gerne sige, at jeg er meget glad for, at det er lykkedes at få bred opbakning til et ændringsforslag til lovforslaget, som betyder, at Danmarks Erhvervsråd bliver lidt større, end det ellers var foreslået ved førstebehandlingen og ved fremsættelsen af lovforslaget.
Rikke Hvilshøj (V), 2006-03-01:
I forhold til i dag og i forhold til, hvordan andre kan få frataget deres opholdsgrundlag og blive udvist, er det lettere at sige til religiøse forkyndere, at de ikke er ønskede i Danmark på baggrund af de handlinger og ytringer, som de kommer med, for det er et særligt opholdsgrundlag, man får, hvis man gerne vil være religiøs forkynder, og det er det, der er grundlaget for, at man er her.
Uffe Elbæk (RV), 2012-11-30:
Vi har nemlig en bred filmaftale fra 2010, som Dansk Folkeparti i øvrigt også er med i, hvor der er lagt en begrænsning på, hvor mange fremmedsprogede film, der årligt kan få filmstøtte, nemlig 4-8 film ud af i alt 60-75 spillefilm over hele aftaleperioden.
Sólbjørg Jakobsen (LA), 2024-12-17:
Derfor har vi sammen med Konservative stillet det her ændringsforslag, hvor det eneste, vi beder om, er, at sammensætningen afspejler, hvilke arbejdsmarkedsorganisationer arbejdsgiverne og de danske lønmodtagere selv har valgt at blive medlem af, så de også bliver repræsenteret, og at der selvfølgelig ikke skal lægges vægt på ideologi eller antal kollektive overenskomster, som man har tegnet.
Per Clausen (EL), 2008-01-24:
Jeg savner så stadig at få svar på, hvordan det at flytte magt væk fra Folketinget og over i EU's institutioner, det at reducere de små landes indflydelse i EU, det at lave flere flertalsafgørelser og sikre, at de store nationer får større magt, skulle være udtryk for mere demokrati.
Jens Joel (S), 2019-05-03:
Derfor kunne man jo godt spørge konkret, om regeringen vil være med til, som oppositionspartierne har foreslået, ikke bare den ene vindmøllepark, som regeringen foreslog i energiforligets udspil, ikke bare de tre vindmølleparker, som vi aftalte, da vi havde siddet i forhandlingslokalerne og fået regeringen med på dem, men endnu flere vindmølleparker inden 2030.
Aage Frandsen (SF), 2004-03-31:
Jeg kan ikke forstå, at man hele tiden skal skydes nogle ting i skoene, og jeg synes, det klæder Folketinget, at man respekterer hinandens synspunkter og hinandens motiver og ikke siger, at I nok også mener noget andet, og hvad kan I komme i tanke om om nogen tid.
Malte Larsen (S), 2021-05-04:
I aftalen om finansloven for 2020 blev regeringen sammen med Radikale Venstre, SF, Enhedslisten og Alternativet enige om at fastholde skatten og til gengæld bruge pengene på en finanslovsaftale, der leverede det største løft af velfærden i 10 år.
Jane Heitmann (V), 2017-12-07:
»Folketinget er bekymret over udviklingen i ældreplejen med fald i visiterede hjemmehjælpstimer, færre ansatte i den kommunale pleje samt udfordringer med at sikre kvalificeret arbejdskraft.« Jo, der er bestemt grund til bekymring, men der er også rigtig gode grunde til, at vi fortsat har tillid til det kommunale selvstyre.
Line Barfod (EL), 2008-05-09:
Så når vi har været optaget af den her sag, er det, fordi den med alle de ting, der er kommet frem, jo har vist, at der er tale om et stort traume hos mange i dansk politi, hvor det her har ligget som en undren over, hvordan det overhovedet kunne gå til, at der var en del af politiet, der havde viden om, at der var en sådan bande, og som ikke sørgede for, at den viden kom videre til andre, med den dybt tragiske følge, at en ung politimand blev slået ihjel.
Mette Frederiksen (S), 2005-11-29:
Jeg synes jo i virkeligheden, man allerede i dag kan konkludere, at beredskaberne ikke er gode nok, for hvis beredskabet var godt nok faktisk i hele to kommuner, så ville den lille pige jo aldrig nogen sinde have været udsat for så meget omsorgssvigt og at skulle stå model til så meget grusomhed og så voldsomme overgreb fra voksne mennesker.
Anne Baastrup (SF), 1999-01-21:
Et mindretal inden for dette flertal i Etisk Råd lægger op til en grænse, men samtidig en fastholdelse af en dispensationsmulighed i særlige situationer, som de skriver: »... i helt ekstraordinære tilfælde, særlig hvis fosteret ikke er levedygtigt efter fødslen eller barnets liv er forbundet med uafhjælpelig svær lidelse.« Men samtidig må vi jo også tage udgangspunkt i, at den gældende lovgivning rent faktisk har etableret nogle abortsamråd, nogle abortankenævn, hvor der sidder mennesker, som har taget deres arbejde uhyre alvorligt, og som ikke træffer de her beslutninger for sjov.
Søren Søndergaard (EL), 2003-02-06:
Her kan partierne, inklusive selvfølgelig Det Radikale Venstre og Kristeligt Folkeparti, fremlægge deres bud på, hvorfor de enten går ind for konventets udkast, ønsker ændringer i dette eller er direkte imod udkastet fra konventet.
Bjarne Corydon (S), 2014-11-21:
Og den her nye mulighed for at give læseadgang er i sig selv en stor forbedring, i forhold til hvad vi har kendt tidligere, altså før de her regler trådte i kraft – for det giver den enkelte borger mulighed for at give f.eks. pårørende, advokater eller revisorer adgang til udvalgte dele af vedkommendes korrespondance med det offentlige.
Mikkel Dencker (DF), 2008-05-28:
Da finanslovaftalen blev indgået tilbage i februar eller marts måned, var de her stigninger i brændstofpriserne ikke slået så kraftigt igennem endnu, og derfor har man helt sikkert ikke kalkuleret med, at der ville komme ekstra momsindtægter ind på grund af stigende brændstofpriser her i maj.
Astrid Krag (S), 2020-01-21:
Nu sagde SF's ordfører jo også selv, at det ville forudsætte finansiering osv., og det tager jeg gerne en drøftelse med partierne om, men det her med at finde ud af, hvilket ophæng det ville kunne have – det ville så nok ikke skulle være det enkelte botilbud, men måske i vikarbureauet – vil jeg ikke kunne afklare her.
Søren Egge Rasmussen (EL), 2023-11-09:
Det er sådan set rimeligt, at vi foreslår, at der er noget fiberholdigt grovfoder, som grisene selv kan vælge at spise, hvis de har brug for det, og det er vigtigt, at de mennesker, der arbejder i staldene, har noget uddannelse og har noget viden om dyrevelfærd og om, hvordan grisene skal håndteres.
Margrete Auken (SF), 1998-01-14:
Man bliver altså af og til lidt betænkelig ved vores dommerstand, når man opdager, at hver gang det kommer til stykket, og vi skal se, om de er dygtige nok, siger de for det første, når det gælder deres penge, at så er de pludselig ikke noget særligt, og for det andet, når noget bliver svært, at så bliver det for svært til, at vi kan have en dommer til det.
Per Clausen (EL), 2005-05-31:
Først den begivenhed, der indtraf, da regeringen den 1. marts 2004 fjernede den hidtidige portostøtte på 188 mio. kr. til landets 4.800 fag- og foreningsblade med den hensigt, sagde man, at konkurrence og liberalisering skulle gøre distributionen billigere.
Søren Gade (V), 2008-05-15:
Så håber jeg da på, at både den diskussion, vi har haft op til, og det, at hr. Holger K. Nielsen og Folketinget fik den uge ekstra, så der nu er 14 dage, gør, at vi er i stand til at svare på de spørgsmål, som hr. Holger K. Nielsen og andre måtte have.